شبیر احمد عثمانی

شبیر احمد عثمانی (ولادت: 11 اکتوبر 1887ء – وفات: 13 دسمبر 1949ء) ایک عالم دین تھے جنہوں نے 1940ء کی دہائی میں تحریک پاکستان کی حمایت کی۔ وہ ایک مذہبی عالم، مصنف، خطیب، سیاست دان، اور مفسر اور حدیث کے ماہر تھے۔

ولادت 
علامہ عثمانی کی پیدائش 11 اکتوبر 1887ء کو بھارت کی ریاست اتر پردیش کے بجنور شہر میں ہوئی۔

تعلیم 
علامہ عثمانی محمود الحسن کے تلامذہ میں سے تھے۔ 1325ھ بمطابق 1908ء میں دار العلوم دیوبند سے فارغ التحصیل ہوئے۔ دورہ حدیث کے تمام طلبہ میں فرسٹ آئے۔

تدریس 
فراغت کے بعد دارالعلوم دیوبند میں فی سبیل اللہ پڑھاتے رہے۔ متوسط کتابوں سے لے کر مسلم شریف اور بخاری شریف کی تعلیم دی۔ مدرسہ فتح پور دلی تشریف لے گئے اور وہاں صدر مدرس مقرر ہوئے۔

ڈابھیل 
1348ھ بمطابق 1930ء میں آپ جامعہ اسلامیہ ڈابھیل تشریف لے گئے اور وہاں تفسیر و حدیث پڑھاتے رہے۔

مناصب 
1354ھ بمطابق 1936ء میں دار العلوم دیوبند میں صدر مہتمم کی حیثیت سے فرائض انجام دیتے رہے۔

مشہور تلامذہ 
آپ کے ممتاز تلامذہ میں
 مفتی اعظم پاکستان مفتی شفیع عثمانی،
 محمد ادریس کاندھلوی،
 عالم دین مولانا بدرعالم میرٹھی،
 سید مناظر احسن گیلانی،
 حفظ الرحمٰن سیوہاروی،
 قاری محمد طیب قاسمی ،
 اظہر سلہٹی اور سید یوسف بنوری(بانی جامعہ علوم الاسلامیہ علامہ بنوری ٹاؤن کراچی)،
 سید محمد عبد السمیع ندوی (معاون ناظر دار العلوم ندوۃ العلماء، لکھنؤ)
خاص طور پر قابل ذکر ہیں۔

تصانیف 
 تفسیر عثمانی
 فتح الملہم (مسلم شریف کی نامکمل شرح)
 اعجاز القرآن،
 اسلام کے بنیادی عقائد،
 العقل و النقل،
 فضل الباری شرح صحیح بخاری،
 الشباب
 مجموعہ رسائل ثلاثہ

اہم کارنامے 
 آپ کی تمام زندگی خدمت اسلام میں گذری اور آپ کے کردار نے مسلمانوں میں زندگی کی روح دوڑادی۔
 سیاسی اور ملکی خدمات میں آپ نے بڑھ چڑھ کر حصہ لیا۔
 تحریک خلافت میں آپ جمیعت علمائے ہند کی مجلس عامہ کے زبردست رکن تھے۔
 مسلم لیگ میں شریک ہو کر تحریک پاکستان کو تقویت بخشی اور ایک جماعت “جمیعت علمائے اسلام“ کے نام سے تشکیل دی جس کے پہلے صدر آپ منتخب ہوئے۔
 کشمیر کی جدوجہد آزادی میں بھی نمایاں حصہ لیا۔
 پاکستان کی قومی اسمبلی کے ارکان ہونے کے باعث آپ نے پاکستان کی دستور ساز اسمبلی میں قانون اسلامی کی تجویز “قرارداد مقاصد“ کے نام سے پاس کرائی۔
غرض یہ کہ تحریک پاکستان میں اگر ایک طرف دنیاوی حیثیت کے لوگوں کی خدمات ہیں تو دوسری طرف اتنی ہی علامہ شبیر احمد عثمانی کی دینی خدمات ہیں۔

وفات 
13 دسمبر 1949ء بمطابق 22 صفرالمظفر 1369ھ کو گیارہ بج کر چالیس منٹ پر بروز منگل 64 سال کی عمر میں خالق حقیقی سے جاملے۔

نگار خانہ

حوالہ جات 

1887ء کی پیدائشیں
1949ء کی وفیات
اتر پردیش کی شخصیات
احناف
برطانوی ہند کی شخصیات
بیسویں صدی کے مسلمان محققین اسلام
بھارتی اسکولوں و کالجوں کے بانیان
پاکستانی ارکان قومی اسمبلی 1947ء تا 1954ء
پاکستانی اسلامی مذہبی رہنما
پاکستانی سنی
پاکستانی محققین
تحریک پاکستان کے قائدین
جمیعت علمائے اسلام کے سیاست دان
حنفی فقہا
دار العلوم دیوبند کا تدریسی عملہ
دیوبندی شخصیات
علمائے اہلسنت
دار العلوم دیوبند کے فضلا
ماتریدی شخصیات
مفسرین
مہاجر شخصیات
ویکی ڈیٹا سے مطابقت رکھنے والی مختصر تفصیل